32.pielikums

Ministru kabineta

2013.gada \_\_\_\_\_\_\_\_\_\_\_\_\_\_\_

noteikumiem Nr.\_\_\_\_\_

**Latvijas un pasaules vēsture.**

**Mācību priekšmeta standarts 6.-9.klasei**

**I. Vispārīgais jautājums**

1. Pamatizglītības kurss "Latvijas un pasaules vēsture" aptver dzimtā novada (pilsētas), Latvijas, Eiropas un pasau­les vēstures materiālu no aizvēstures līdz mūsdienām. Latvijas vēstures tematikai velta ne mazāk kā 1/3 no kopējā vēstures stundu skaita. Veidojot mācību priekšmeta programmu "Latvijas un pasaules vēsture", Latvijas vēstures tēmas var mācīt kā atsevišķu nodaļu vai mācīt integrēti ar saturiski atbilstošām Eiropas un pasaules vēstures tēmām.

**II. Mācību priekšmeta mērķis un uzdevumi**

2. Mācību priekšmeta "Latvijas un pasaules vēsture" mērķis ir pilnveidot izglītojamā izpratni par cilvēces attīstības pamattendencēm, lai sekmētu nacionālās un eiropeiskās identitātes veidošanos, veicinātu atbildīga, toleranta un demokrātiska savas valsts un Eiropas pilsoņa izaugsmi.

3. Mācību priekšmeta "Latvijas un pasaules vēsture" uzdevums ir radīt izglītojamam iespēju:

3.1. iegūt pamatzināšanas par tuvākās apkārtnes, Latvijas, Eiropas un pasaules vēstures gaitu un cēloņsakarībām no vissenākajiem laikiem līdz mūsu dienām;

3.2. pilnveidot prasmes darbā ar dažādiem vēsturiskas informācijas avotiem, lai gūtu izpratni par daudzveidīgu vēstures interpretācijas iespējamību;

3.3. iegūt pieredzi darboties mūsdienu sabiedrībā, patstāvīgi, argumentēti, radoši interpretēt pagātnes un mūsdienu pasau­les notikumus, lietot vēstures jēdzienus.

**III. Mācību priekšmeta obligātais saturs**

4. Zināšanas un izpratne par Latvijas, Eiropas un pasaules vēsturi:

4.1. Latvijas, Eiropas un pasaules vēstures svarīgākās tēmas:

4.1.1. vēstures priekšmets:

4.1.1.1. vēstures izzināšanas pamati;

4.1.1.2. es, mana ģimene, zeme un tauta vēsturē;

4.1.2. Latvijas vēstures svarīgākās tēmas:

4.1.2.1. aizvēsture Latvijas teritorijā;

4.1.2.2. pirmatnējo cilvēku dzīvesveids Latvijas teritorijā;

4.1.2.3. sabiedrība Latvijas teritorijā krustnešu iebrukuma priekšvakarā;

4.1.2.4. Livonija;

4.1.2.5. Livonijas kārtas un to dzīvesveids;

4.1.2.6. Livonijas kultūra;

4.1.2.7. pārmaiņas Baltijas sabiedrībā un saimniecībā;

4.1.2.8. reformācija Livonijā;

4.1.2.9. Latvijas teritorija Polijas-Lietuvas, Zviedrijas un Krievijas varā;

4.1.2.10. Kurzemes hercogiste;

4.1.2.11. sasniegumi izglītībā, zinātnē un kultūrā;

4.1.2.12. apgaismība Baltijā;

4.1.2.13. nacionālā atmoda Latvijā;

4.1.2.14. sabiedrības attīstības pamattendences Baltijā;

4.1.2.15. Pirmā pasaules kara darbība Latvijā;

4.1.2.16. Latvijas valstiskuma izveide;

4.1.2.17. Latvijas Republika starpkaru posmā 20.gs. 20.-30.gados;

4.1.2.18. Otrais pasaules karš;

4.1.2.19. okupācijas režīmi Latvijā;

4.1.2.20. padomju totalitārisms Latvijā;

4.1.2.21. Latvijas neatkarības atjaunošana;

4.1.2.22. sabiedrības attīstība;

4.1.2.23. sasniegumi un izaicinājumi mūsdienu Latvijā;

4.1.2.24. kultūra un izglītība Latvijā;

4.1.3. Eiropas un pasaules vēstures svarīgākās tēmas:

4.1.3.1. cilvēka izcelšanās;

4.1.3.2. pirmatnējo cilvēku dzīvesveids;

4.1.3.3. iedzīvotāju dzīvesveids;

4.1.3.4. valsts veidošanās;

4.1.3.5. ievērojamākie sasniegumi;

4.1.3.6. grieķu un romiešu sabiedrība un dzīvesveids;

4.1.3.7. grieķu demokrātija un tās būtība;

4.1.3.8. Romas republika, romiešu iekarojumi un impērija;

4.1.3.9. grieķu un romiešu ievērojamākie sasniegumi;

4.1.3.10. kristietība, tās izcelšanās;

4.1.3.11. Eiropas zemju attīstība viduslaikos;

4.1.3.12. kristīgā baznīca;

4.1.3.13. viduslaiku eiropiešu kārtas un to dzīvesveids;

4.1.3.14. eiropiešu sasniegumi izglītībā, zinātnē un kultūrā;

4.1.3.15. arābi un islāms;

4.1.3.16. pārmaiņas Eiropas sabiedrībā un saimniecībā;

4.1.3.17. renesanse;

4.1.3.18. reformācija;

4.1.3.19. lielie ģeogrāfiskie atklājumi;

4.1.3.20. Ķīnas, Indijas, Amerikas, Āfrikas, Austrālijas u.c. sabiedrība un ievērojamākie sasniegumi;

4.1.3.21. valstu attīstība jaunajos laikos;

4.1.3.22. sasniegumi izglītībā, zinātnē un kultūrā;

4.1.3.23. apgaismība;

4.1.3.24. valstu un sabiedrības attīstības pamattendences;

4.1.3.25. Pirmais pasaules karš;

4.1.3.26. valstu attīstība starpkaru posmā;

4.1.3.27. Otrais pasaules karš;

4.1.3.28. divas sistēmas pēc Otrā pasau­les kara;

4.1.3.29. Eiropas integrācija;

4.1.3.30. sasniegumi un izaicinājumi mūsdienu Eiropā un pasaulē;

4.1.3.31. kultūras attīstības pamattendences;

4.2. vēstures priekšmeta valoda (jēdzieni, to izpratne un lietošana).

5. Vēstures pētīšana un interpretēšana:

5.1. mācību literatūras, vēstures avotu, vēstures literatūras, karšu, enciklopēdiju, statistisko datu, elektronisko informācijas tehnoloģiju (internets, CD-ROM) lietošana;

5.2. vēstures procesa nepārtrauktība un tajā notiekošās pārmaiņas;

5.3. cēloņu un seku mijsakarība;

5.4. kopīgais un atšķirīgais, salīdzinot vēstures notikumus laikā un telpā;

5.5. daudzveidīga sabiedrība kā vēstures procesa rezultāts;

5.6. viedokļu daudzveidības iespējamība vēstures skaidrojumos.

6. Sevis kā vēstures procesa dalībnieka apzināšanās.

**IV. Pamatprasības mācību priekšmeta apguvei, sākot vēstures kursa apguvi**

7. Sākot vēstures sistemātiskā kursa apguvi 6. klasē, izglītojamiem ir šādas sociālo zinību mācību priekšmetā iegūtās priekšzināšanas, prasmes un attieksmes:

7.1. izrāda vēlmi iegūt informāciju par personības un sabiedrības jautājumiem;

7.2. prot iegūt nepieciešamo informāciju par personību un sabiedrību, aptaujājot, sarunājoties, klausoties citu stāstījumu, lasot;

7.3. prot sakārtot savas, ģimenes un dzimtas dzīves notikumus hronoloģiskā secībā;

7.4. izprot ģimenes, dzimtās vietas nozīmi savā dzīvē;

7.5. prot pastāstīt par Latvijas galvaspilsētu, sava rajona centru, savu pilsētu, pagastu;

7.6. pazīst sava pagasta/pilsētas/Latvijas simbolus, zina to lietojumu, zina valsts svētkus un prot pastāstīt par to svinēšanas tradīcijām;

7.7. zina, ka Latvija atrodas Eiropā; zina, ka Latvijā dzīvo dažādas tautības;

7.8. saprot laika ritējumu (pagātne, tagadne, nākotne).

**V. Pamatprasības mācību priekšmeta apguvei, beidzot 6.klasi**

8. Zināšanas un izpratne par svarīgākajiem vēstures posmiem. Izglītojamais:

8.1. zina, ka vēsturē bijuši dažādi atšķirīgi laikmeti;

8.2. izprot vēsturi kā pagātni;

8.3. zina ievērojamākos Latvijas vai seno laiku vēstures notikumus;

8.4. prot noteikt senāko vēstures periodu raksturīgākās materiālās kultūras liecības;

8.5. zina ievērojamākās Latvijas vai seno laiku vēsturiskās personas un viņu veikumu;

8.6. izprot to Latvijas svētku un piemiņas dienu vēsturisko kontekstu, kas apgūti programmas ietvaros;

8.7. izprot, ka, runājot par vēsturi, tiek lietoti īpaši jēdzieni; izprot un lieto tos jēdzienus, kas apgūti ieteicamā vēstures programmas parauga vai skolas vēstures programmas ietvaros.

9. Vēstures pētīšana un interpretēšana. Izglītojamais:

9.1. zina, ka informāciju par vēsturi var iegūt mācību literatūrā, enciklopēdijās, vēstures atlantos, internetā;

9.2. prot lietot vēstures kartes, saprot tajās ietverto informāciju (apzīmējumus, simbolus, mērogu);

9.3. prot izmantot skolas bibliotēku un internetu vēsturiskas informācijas iegūšanai;

9.4. prot informēt citus par uzzināto, arī atstāstīt iegūto informāciju;

9.5. ir pieredze darboties ar vēstures avotiem un vēstures literatūru;

9.6. prot skaitīt laiku vēsturē - pirms un pēc mūsu ēras (Kristus dzimšanas), hronoloģizēt zināmus notikumus pa gadiem, desmitgadēm, gadsimtiem un gadu tūkstošiem;

9.7. prot stāstā par pagātni sakārtot zināmus notikumus hronoloģiskā secībā, izrēķināt laika atstarpes starp notikumiem;

9.8. izprot, ka pastāv atšķirības starp pagātni, tagadni un nākotni, saskata noteiktā (zināmā) periodā notikušās pārmaiņas cilvēku dzīvē;

9.9. izprot, ka katram vēstures notikumam ir savi cēloņi un sekas;

9.10. prot saskatīt konkrēta vēsturiska notikuma cēloņus un sekas;

9.11. izprot, ka pagātnē cilvēki dzīvoja citādi nekā tagad;

9.12. izprot, ka vēstures mācīšanās var palīdzēt iepazīt citus cilvēkus un kultūras;

9.13. zina, ka daudzi Latvijas, Eiropas un pasaules vēstures notikumi ir savā starpā saistīti;

9.14. apzinās, ka skolēna etniskajai grupai un Latvijas nācijai ir tradicionālas kultūras vērtības;

9.15. izprot, ka pasaulē pastāv kultūru daudzveidība, un prot tās salīdzināt;

9.16. prot ar toleranci izturēties pret atšķirīgo citu kultūrā;

9.17. zina, ka vēsturiski apraksti var būt par reālām un izdomātām personām un notikumiem;

9.18. izprot, ka apraksti par vienu un to pašu vēstures notikumu var sniegt dažādas versijas par notikušo;

9.19. apzinās, ka katra cilvēka dzīvība ir visaugstākā vērtība;

9.20. ir pieredze novērtēt vēstures notikumus, izmantojot ētiskus kritērijus, piemēram, labs-ļauns, cēls-zemisks, pareiza-nepareiza rīcība.

10. Sevis kā vēstures procesa dalībnieka apzināšanās. Izglītojamais:

10.1. prot formulēt un izteikt savu viedokli un attieksmi pret kādu vēstures notikumu;

10.2. prot diskutēt par vēstures jautājumiem un aizstāvēt savu viedokli;

10.3. izprot, ka sabiedrība sastāv no atsevišķiem cilvēkiem un ka arī skolēni ir sabiedrības daļa;

10.4. izprot, ka vēsture ir arī atsevišķu cilvēku dzīves vēsture jeb dzīvesstāsti;   
 10.5. ir ieinteresēts uzklausīt vecākās paaudzes dzīvesstāstus, ar cieņu izturas pret tiem;

10.6. spēj labvēlīgi izturēties pret atšķirīgiem vēstures notikumu skaidrojumiem;

10.7. izprot kultūras pieminekļu nozīmi savas un citu tautu pašapziņai;

10.8. ar cieņu un saudzību izturas pret kultūras pieminekļiem, arī pret tiem, kuru nozīmi vēl nesaprot.

11. Izglītojamā attieksmes raksturo šī pielikuma 9.14., 9.16., 9.19., 9.20., 10.5., 10.6. un 10.8.apakšpunktā minētās prasības.

**VI. Pamatprasības mācību priekšmeta apguvei, beidzot 9.klasi**

12. Zināšanas un izpratne par svarīgākajiem vēstures posmiem. Izglītojamais:

12.1. zina svarīgākos Latvijas, Eiropas un pasaules vēstures periodus;

12.2. izprot būtiskākās atšķirības starp vēstures periodiem un laikmetiem;

12.3. zina ievērojamākos Latvijas, Eiropas un pasaules vēstures notikumus, izprot to vēsturisko nozīmi;

12.4. prot noteikt un identificēt Latvijas, Eiropas un pasaules vēstures periodu raksturīgākās materiālās un garīgās kultūras liecības;

12.5. zina ievērojamākās Latvijas, Eiropas un pasaules vēsturiskās personas un viņu veikumu;

12.6. izprot visu Latvijas svētku un piemiņas dienu vēsturisko kontekstu;

12.7. izprot un lieto jēdzienus: vēsture, vēsturnieks, vēstures avoti, gadsimts, gadu tūkstotis, pirms mūsu ēras, arheoloģija, muzejs, ģints, cilts, reliģija, templis, valsts, valdnieks, priesteri, ierēdņi, likumi, nauda un maiņa, algotņi, pilsētvalsts, demokrātija, aristokrātija, verdzība, vergi, republika, kolonija, filozofija, reformas, province, impērija, veto, barbari, senāts, konsuls, kapitāls, klosteris, baznīca, garīdzniecība, feods, senjors, vasalis, klejotāji, islāms, pilskalns, pils-sēta, saime, kārta, bruņinieks, krustneši, ģilde, cunfte, rāte, naturālā saimniecība, parlaments, monarhija, klaušas, bruņinieku ordenis, hronika, muiža, muižnieks, dzimtbūšana, dzimtzemnieks, protestantisms, konfesija, buržuāzija, algotie strādnieki, merkantilisms, manufaktūra, koloniālisms, absolūtisms, reformas, parlamentārisms, revolūcija, diktatūra, kapitālisms, sociālisms, nacionālisms, nācija, arodbiedrība, politiskā partija, imperiālisms, aneksija un okupācija, fašisms, komunisms, aukstais karš, cilvēktiesības, totalitārisms, starptautiska organizācija, integrācija, progress, regress, holokausts.

13. Vēstures pētīšana un interpretēšana. Izglītojamais:

13.1. ir pieredze orientēties daudzveidīgā vēsturiskā informācijā un izvēlēties sev nepieciešamo;

13.2. prot apkopot dažādu avotu sniegto informāciju un izdarīt secinājumus, balstoties uz to;

13.3. saprot, ka ne visi vēsturiskās informācijas avoti, īpaši internets, ir uzticami;

13.4. izprot, ka informācijas avoti var izraisīt jautājumus par pagātni un palīdzēt rast uz tiem atbildes;

13.5. izprot atšķirību starp vēstures avotiem un vēstures literatūru;

13.6. spēj saskatīt un raksturot noteiktā (zināmā) periodā notikušās pārmaiņas cilvēku dzīvē;

13.7. izprot, ka vienā un tajā pašā laikā dažādās vietās notikuši atšķirīgi notikumi;

13.8. prot salīdzināt zināmus vēsturiskos notikumos dažādās vietās vienā un tajā pašā laikā (sinhroniskums);

13.9. spēj atšķirt un raksturot dažādus vēsturisko pārmaiņu veidus (straujas un pakāpeniskas, vietējas, valstiskas, reģionālas pārmaiņas);

13.10. izprot, kāda ir atšķirība starp progresu un pārmaiņām;

13.11. spēj lietot zināšanas par pagātni, lai izprastu tagadni un spriestu par sabiedrības nākotni;

13.12. izprot, ka vēstures notikumiem parasti ir vairāki cēloņi un sekas;

13.13. spēj saskatīt, kā saistīti kāda vēsturiska notikuma dažādie cēloņi;

13.14. prot saskatīt, kā saistīti kāda vēsturiska notikuma cēloņi un iemesli;

13.15. izprot, ka visi cēloņi un sekas nav vienādi nozīmīgi;

13.16. izprot cilvēku rīcības cēloņus pagātnē, prot izskaidrot, kāpēc viņi nav rīkojušies citādi;

13.17. spēj saskatīt atšķirību starp dažādiem pagātnes periodiem, salīdzināt tos;

13.18. zina dažādu tautu kultūras nozīmīgākās tradīcijas un vērtības, prot saskatīt kultūru daudzveidību un ar cieņu izturēties pret tām;

13.19. izprot, ka lokālā, valsts, Eiropas un pasaules kultūra, ekonomika un politika ir daudzveidīga, prot šo daudzveidību novērtēt un respektēt;

13.20. izprot Eiropas un pasaules vēstures ietekmi Latvijas vēsturē, kā arī Latvijas devumu Eiropas un pasaules vēsturē;

13.21. izprot Latvijas nācijas kultūras vērtības un citu tautu ieguldījumu un ietekmi to attīstībā;

13.22. izprot, ka kultūru daudzveidība ir atšķirīgu vēsturisko procesu rezultāts;

13.23. ir pieredze ar toleranci izturēties pret citu kultūru pārstāvjiem un respektēt viņu kultūrvēsturisko mantojumu un vērtības;

13.24. ir pieredze vērtēt vēsturi, iejūtoties dažādās sociālās (atšķirīgu sociālo slāņu, laikmetu, kultūru pārstāvju) lomās;

13.25. izprot, kāpēc dažkārt tiek radīti vēsturiski izdomājumi;

13.26. izprot, ka dažādas vēsturisko notikumu versijas radušās to apstākļu ietekmē, kas bijuši vēstures apraksta tapšanas brīdī;

13.27. izprot, ka cilvēku atmiņas un vērtējumi par vienu un to pašu notikumu var būt atšķirīgi (subjektīvi);

13.28. izprot, ka pastāvējusi, joprojām pastāv un pastāvēs viedokļu, ideju un apstākļu daudzveidība;

13.29. izprot, ar ko atšķiras fakti no viedokļiem, kas par tiem izteikti;

13.30. izprot, ka dažādas cilvēku grupas vēsturi skaidro un izmanto atšķirīgi;

13.31. izprot, ka vēsturiskās informācijas trūkums var būt par iemeslu atšķirīgam pagātnes skaidrojumam;

13.32. prot vērtēt vēstures notikumus, balstoties uz atziņu, ka katra cilvēka dzīvība ir visaugstākā vērtība;

13.33. prot vērtēt vēstures notikumus, balstoties uz ētiskiem kritērijiem;

13.34. izprot, kāpēc vēsturē sastopami daudzi notikumi, kuros vispārcilvēciskās vērtības tikušas ignorētas; vērtē šos notikumus negatīvi.

14. Sevis kā vēstures procesa dalībnieka apzināšanās. Izglītojamais:

14.1. ir pieredze patstāvīgi izpētīt un argumentēti interpretēt vēstures notikumus;

14.2. prot argumentēti diskutēt un aizstāvēt savu viedokli, paust attieksmi pret nepieņemamiem vēstures notikumu skaidrojumiem;

14.3. izprot, ka jebkuram cilvēkam, arī katram skolēnam, ir un būs iespēja savu spēju ietvaros ietekmēt vēstures gaitu;

14.4. ir pieredze analizēt kādas vēsturiskas personas sasniegumu vai neveiksmju cēloņus, domājot, kā viņš pats būtu rīkojies šīs personas vietā;

14.5. izprot, ka katra vecākās paaudzes cilvēka dzīvesstāsts ir vēstures avots;

14.6. izprot nepieciešamību ar cieņu izturēties pret atšķirīgiem, pat nepieņemamiem vēstures notikumu skaidrojumiem;

14.7. apzinās, ka, dzīvojot demokrātiskā valstī, ir tiesības un iespējas patstāvīgi pētīt un argumentēti interpretēt vēstures notikumus;

14.8. izprot kultūras pieminekļu aizsardzības nepieciešamību;

14.9. ir motivēts piedalīties kultūras pieminekļu saglabāšanā, kopšanā un aizsardzībā.

15. Izglītojamā attieksmes raksturo šī pielikuma 13.21., 13.23., 13.24., 13.32., 13.33., 14.3., 14.4., 14.5, 14.6., 14.7. un 14.9.apakš­punktā minētās prasības.

Izglītības un zinātnes ministrs V.Dombrovskis

Iesniedzējs:

Izglītības un zinātnes ministrs V.Dombrovskis

Vizē:

Valsts sekretāre S.Liepiņa

25.06.2013

1995

I.Īvāne

67047849, ineta.ivane@izm.gov.lv